
Pagbuat Ta Dios Ta 
Kalibutan 

IiTa primiro gid pabuat ta 
Dios* kalibutan daw langit. 
2Kalibutan i ula pa kurti daw ula 
man bisan ino na betang. Sikad 
na delem naan ta apaw ta sikad 
dalem na waig na gabadbaled na 
galekkep ta kalibutan, daw 
Ispirito* ta Dios naan apaw ta 
waig. 

3Dios gambal na, "Magpawa 
en. w Gapawa man dayon. 
4Nadayaran Dios i ta nakita din 
na kapawa. Tapos, pabelag din 
pawa an daw delem. BPaumaw ta 
Dios pawa an na "Adlaw" daw 
paumaw din man delem an na 
"Kilem." Gakilem daw gasellem 
en daw natapos en una na adlaw. 
^Sunod, ambal ta Dios, 
"Magtuaw kalaparan naan ta 
tengnga ta waig daw yi na 
kalaparan magbelag ta waig na 
naan ta apaw daw naan ta ebes 
ta kalaparan." ?Gani, pabuat ta 
Dios kalaparan an daw pabelag 
din waig an naan ta apaw daw 
ebes ta kalaparan. Natuman en 
iya na ambal. spaumaw ta Dios 
kalaparan i na "Langit." Gakilem 



daw gasellem en daw natapos 
man en kadarwa na adlaw. 

^Tapos, ambal ta Dios, 
"Waig an na naan ta dalem ta 
langit magtingeb ta isya nang na 
higar aged maggwa mara an na 
lugar." Natuman en iya na 
ambal. loPaumaw ta Dios mara 
na lugar na "Basak" daw 
paumaw din man gatingeb na 
waig na "Kadagatan." Nadayaran 
Dios ta iya na nakita. nTapos, 
ambal ta Dios, "Magtubo tanan 
na gaklasi-klasi na tanem naan 
ta basak. Magtubo mga tanem na 
matubbas daw mga kaoy na 
mamunga suno ta kada iran na 
klasi." Natuman en iya na ambal. 
i2Gani, gatubo tanan na tanem 
na gaklasi-klasi naan ta basak. 
Gatubo mga tanem na matubbas 
daw mga kaoy na mamunga suno 
ta kada iran na klasi. Nadayaran 
Dios ta iya na nakita. i3Gakilem 
daw gasellem en daw natapos 
man en katallo na adlaw. 

HTapos, ambal ta Dios, 
"Magtuaw mga ilaw naan ta 
kalaparan ta langit aged 
magbelag adlaw daw kilem na 
para tanda man ta timpo daw 
mga inadlaw daw mga tinaon. 



1:1 Pwidi man i" translate" ni na, Na gaumpisa Dios ta pagbuat ta kalibutan., 
1:2 Pwidi man i" translate" ni na angin. 

i^Yi na mga ilaw mag-atag ta 
kapawa naan ta kalibutan." 
Natuman en iya na ambal. 
i^Pabuat ta Dios darwa na darko 
na ilaw. Daw adlaw, magsilak 
yon mas bakod na ilaw. Daw 
kilem, magpawa yon man tise na 
ilaw. Pabuat din man mga 
bitnon. nPabatang din mga ilaw 
naan ta langit aged mag-atag ta 
kapawa naan ta kalibutan ista 
adlaw daw ta kilem. Mga ilaw 
magbelag man ta kapawa daw 
kadelem. Nadayaran Dios ta iya 
na nakita. i^Gakilem daw 
gasellem en daw natapos en 
kappat na adlaw. 

20Tapos, ambal ta Dios, 
"Magtuaw may kabui na tama 
naan ta waig daw naan ta dagat. 
Magtuaw man mga yupan na 
maglayog naan ta langit." 2iGani, 
pabuat ta Dios tanan na darko 
na may kabui naan ta dagat daw 
tanan na gaklasi-klasi na may 
kabui na makaluoy daw 
makagyanap naan ta dagat suno 
ta kada iran na klasi. Pabuat din 
man tanan na yupan na naan ta 
langit suno ta kada iran na klasi. 
Nadayaran Dios an ta iya na 
nakita. 22Pabindisyunan ta Dios 
tanan na may kabui naan ta 
dagat na, "Magtama kaw na 
magtama aged magpanen kaw 
naan ta dagat." Pabindisyunan 
din man mga yupan na magtama 



man. 23Gakilem daw gasellem en 
daw natapos en kalimma na 
adlaw. 

24Tapos, ambal ta Dios, 
"Magtuaw naan ta basak 
klasi-klasi ta mga ayep na mga 
saguron daw mga maggyanap 
daw mga ayep na ila suno ta 
kada iran na klasi." Natuman en 
iya na ambal. 25Pabuat ta Dios 
mga ayep na ila daw mga ayep na 
saguron daw mga ayep na 
maggyanap suno ta kada iran na 
klasi. Nadayaran Dios ta iya na 
nakita. 

26Tapos, ambal ta Dios, 
"Magbuat ki ta mga ittaw na 
mag-anggid ki kiten na magpario 
ta ate na kaugalingen. Mga ittaw 
magbeet ta tanan na pabuat 
naan ta kalibutan, mga sidda 
naan ta dagat, mga yupan na 
naan ta langit, tanan na mga 
ayep na saguron daw tanan na 
mga maggyanap naan ta basak." 
27Gani, gabuat Dios ta ittaw* na 
pario ki kanen. Pario ta iya na 
kaugalingen gabuat Dios ta 
ittaw. Pabuat danen ta Dios na 
mama daw bai. 28Pabindisyunan 
danen ta Dios, "Magbata kaw ta 
tama daw magtama inyo na 
inapuan aged danen maglekkep 
daw magbeet ta bilog na 
kalibutan. Kyo magbeet ta mga 
sidda na naan ta dagat, mga 
yupan na naan ta langit daw 



1:27 Naan ta Genesis 2:7 may nasaysay daw ino pagbuaf Dios ta ittaw. 

tanan na may kabui na gapanaw 
naan ta basak. 20Paatag ko ki 
kyo tanan na mga tanem na 
matubbas daw tanan na kaoy na 
mamunga para inyo na kan-enen. 
aoPaatag ko man tanan na mga 
tanem na grin naan ta mga 
yupan daw naan ta tanan na may 
kabui naan ta basak para iran na 
kan-enen. n Natuman en iya na 
ambal. 3iNakita ta Dios tanan 
din na mga binuatan daw 
nadayaran gid kanen an. 
Gakilem daw gasellem en daw 
natapos en kaannem na adlaw. 

2iGani, natapos en pagbuat ta 
langit daw ta kalibutan daw 
natapos man tanan na naan ta 
langit daw naan ta kalibutan. 
2Ta kapitto na adlaw, gauntat 
Dios i ta iya na mga ubra tak 
natapos din tanan din na pabuat. 
3Pabuat ta Dios na ispisyal na 
adlaw daw papain din yi na 
adlaw para ki kanen tak ta yi na 
adlaw gauntat kanen ta iya na 
ubra ta pagbuat ta kalibutan daw 
ta langit. 

4Yon en kasaysayan parti ta 
pagbuat ta Dios ta langit daw ta 
kalibutan. 

Gardin Ta Eden 

Na pabuat GINUO^ Dios 
kalibutan i daw langit, 5ula pa 
gid mga tanem daw ula pa man 
mga binni na gatubo naan ta 



basak tak ula pa paurana ta 
GINUO Dios daw ula pa man mga 
ittaw na manguma. $Piro 
gatubod waig an alin ta dalem ta 
basak daw nabasa tanan na 
basak. 

TPakurti GINUO Dios na 
ittaw yab-ok ta basak. Paeyepan 
ta Dios irong ta yi na ittaw ta 
ginawa na mag-atag ta kabui 
daw ittaw i gabui en. 

8Tapos, GINUO Dios gabuat 
ta gardin naan ta lugar na Eden 
na naan dapit ta sennangan daw 
naan din dya pabatanga ittaw ya 
na pabuat din. »Patubo ta GINUO 
Dios naan ta basak tanan na 
klasi ta kaoy na dayad lagen daw 
may mga sabor na prutas. Naan 
ta tengnga ta yi na gardin may 
anen darwa na kaoy. Isya i na 
kaoy mag-atag ta kabui daw 
isya i a mag-atag ta kanlaman 
daw ino miad daw lain. lONaan 
ta Eden may suba na gailig daw 
3d gaatag ta waig naan ta gardin. 
Naan gwa ta Eden, gasanga ni ta 
appat na suba. nNgaran ta una 
na suba Pison. Galike-like suba i 
na Pison naan ta bilog na lugar 
na Havila. i2(Naan ta Havila may 
anen mga blawan na ula laket, 
maal na bato na onise daw mga 
tagek ta kaoy na ammot.) 
^Ngaran ta kadarwa na suba 
Gihon. Yi na suba galike-like ta 
lugar na Cus. ^Ngaran ta katallo 
na suba Tigris. Yi na suba gaagi 

naan ta sennangan ta lugar na 
Asiria. Ngaran ta kappat na suba 
Eufrates. 

isPabatang ta GINXJO Dios 
ittaw i naan ta gardin ta Eden 
aged kanen magkultibar daw 
magbantay. i6Pambalan ta 
GINUO Dios ittaw i na, "Pwidi 
ka kakaan ta prutas ta bisan ino 
na kaoy naan ta yi na gardin. 
ifPiro dili ka magkaan ta prutas 
ta kaoy na gaatag ta kanlaman 
daw ino dayad daw ino lain tak 
daw makakaan ka, ta yon gid na 
adlaw mapatay ka. w 

isTapos, gambal GINUO Dios 
na, "Dili dayad ta yi na ittaw na 
mag-isya nang. Magbuat a ta 
duma din na bagay ki kanen daw 
magtabang ki kanen." i»Gani, 
pakurti GINUO Dios yab-ok ta 
basak ta tanan na mga kaayepan 
na naan ta basak daw tanan na 
mga yupan na naan ta langit daw 
padala din naan ta yi na ittaw 



aged mlaman din daw ino na 
ngaran na iatag ta yi na ittaw ta 
mga ayep daw ta yupan. Bisan 
ino na mga ngaran paatag ta 
ittaw naan ta mga ayep daw mga 
yupan, yi gid iran na mga 
ngaran. 20Gani, pangaranan ta 
ittaw tanan na ayep daw yupan, 
piro ula gid kanen may nakita na 
duma din na makatabang daw 
bagay ki kanen. 

2iGani, patunuga ta GINUO 
Dios yi na ittaw ta sikad meek. 
Na gatunuga pa ittaw i, 
pakamang ta Dios isya na gusok 
ta yi na ittaw daw pabalik ta 
Dios sapo ya na nakamangan din 
ta gusok. 22Pabuat ta GINUO 
Dios na bai gusok ya na 
nakamang din naan ta mama ya. 
Padala din yi na bai naan ta 
mama ya. 23Tapos, gambal mama 
na, "Ta kalugayen may pario gid 
man ki yaken. Iya na bekkeg ake 
na bekkeg, daw iya na sapo ake 

man na sapo. Ngaranan ko 
kanen na bai* tak kanen 
pakamang alin ta mama." 

24Yi en tenaan na padilian 
ta mama iya na mga ginikanan 
aged magduma kanen ta iya na 
sawa tak danen mangin isya 
nang. 

25Darwa danen, mama daw 
iya na sawa, palaw, piro tila 
danen nagayya. 

Una Na Sala Ta Mga Ittaw 

3iBekessan i yi gid sikad 
magluko kaysa ta tanan na 
mga ayep na pabuat ta GINUO^ 
Dios. Lugay bekessan i gainsa 
naan ta bai, "Matuod gid na 
gambal Dios ki kyo na dili kaw 
magkaan ta bunga ta bisan ino 
na kaoy ta yi na taneman?" 
2Sabat man ta bai, "Pwidi kay 



makakaan ta bunga ta mga kaoy 
ta yi na taneman. 3Piro ambal ta 
Dios na dili kay magkaan ta 
bung a ta kaoy na naan ta 
tengnga ta taneman. Daw 
makakaan o makatandeg kay 
nang ta yi na kaoy, mapatay 
kay." 43abat ta bekessan, "Dili 
matuod nyan. Dili kaw mapatay. 
sNyan ambal ta Dios tak nlaman 
din na daw makakaan kaw ta 
yon na bunga, magpario kaw ta 
Dios na mlaman nyo daw ino 
miad daw ino lain/' 

«Tapos, patan-aw ta bai 
kaoy na naan ta tengnga ta 
taneman daw nakita din na 
dayad gid lagen mga bunga an 
daw sabor gid kan-enen daw 
naisip din man na miad gid daw 
may kanlaman kanen an. Gani, 
gaipo kanen an ta bunga daw 
kan-enen. Tapos, paatagan din 

